แนวโน้มหุ้นแกว่งขึ้นตามทิศทางตปท.
นักวิเคราะห์ประเมินดัชนีเช้าวันนี้แกว่งตัวขึ้น ตามทิศทางต่างประเทศ  Fund Flow ยังเข้า-ลุ้นงบ
29 ม.ค. 2556

นักวิเคราะห์ประเมินดัชนีเช้าวันนี้แกว่งตัวขึ้น ตามทิศทางต่างประเทศ  Fund Flow ยังเข้า-ลุ้นงบ
นายชัย จิรเสวีนุประพันธ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้ปรับตัวขึ้น แต่ให้กรอบไม่กว้างมาก โดยให้แนวต้าน 1,480-1,483 แนวรับ 1,460 เพราะดูจากบรรยากาศการซื้อขายโดยรวมของตลาดต่างประเทศแม้ว่าจะเป็นบวก แต่อัตราบวกแค่ 0.4-0.7% ช่วงนี้ต่างประเทศคล้ายบ้านเราคือเป็นฤดูกาลประกาศผลประกอบการ
ปัจจัยบ้านเราที่ต้องติดตามมี 4 เรื่อง คือ ผลประกอบการ บจ., Fund Flow ที่เข้ามาทุกวัน, ตัวเลขเศรษฐกิจต่างๆที่ทยอยเข้ามาช่วงปลายเดือน และ theme ของหุ้นรายตัว เช่น หุ้นที่ได้ประโยชน์จากงบฯภาครัฐ ทั้งวัสดุก่อสร้าง รับเหมาฯ อสังหาฯ แต่ราคาก็ปรับขึ้นหมดแล้ว หากจะเก็งกำไรต้องเพิ่มความระมัดระวัง และเมื่อประกาศผลประกอบการเสร็จสิ้นก็เข้าสู่ฤดูกาลจ่ายเงินปันผล